  Майя Бывальцева 12-18 тулыспалэ Ижкарысь вань школаосын дышетонэз огдырлы уретӥзы. Со сярысь Удмуртилэн шоркарезлэн пресс-службаез ивортэ. 11-тӥ тулыспалэ кар администрациын санитарно-эпидиемиологичесокй ӧрилэн кенешоназ грипп но паласькись лек вирус инфекци вӧлмон но нылпиосты дышетон юртъёсын ватсаса алон ужрадъёсты кутон ужпумъёсты эскеризы но школаосты огдырлы ворсан сярысь пумкылъян кутӥзы. Карантинэ ворсам школаосысь пиналъёс дистанционной амалэн дышетскозы, заданиосты дышетсконниослэн нимлыко сайтъёсазы интыялозы. Анай-атайёслы ӵектэмын: пиналъёссэс трос калык люкаськон интыос ӧвӧл лэзьылоно, нылпиослэсь гигиеная куронъёсты быдэсъямзэс эскероно, тазалыкез юнматон амалъёсты кутоно, пиналъёслэсь гуртысь ужез лэсьтэмзэс чаклано. Пусъемын, ватсаса тодон-валан сётӥсь ужъюртъёс – кружокъёс, секциос, клубъёс – огшоры дыръя кадь ужалозы. Ватсалом, Роспотребнадзорлэн элькунъя управлениезлэн пресс-службаез ивортэмъя, кынман висёнъёсъя эпидеми гож Удмуртиын 34,3 процентлы ортчемын, Ижкарын – 27,8 процентлы.  Тегъёс: Тазалык Дышетон Ижкар висён Удмуртия пиналъёс школаос  